
Da li je dozvoljeno prekinuti ***[namaz](https://pitajucene.com/search/Namaz/questions/ "Pretraži pitanja o namazu")*** ako je dijete u opasnosti da se povrijedi?


* 
* 
* 
* 
* 
* 
* 

 
Da li je dozvoljeno prekinuti namaz ako je dijete u opasnosti da se povrijedi?

Ukoliko je dijete u stvarnoj opasnosti da se povrijedi, a klanjač je u mogućnosti da to spriječi, obavezan je prekinuti ***[namaz](https://pitajucene.com/search/Namaz/questions/ "Pretraži pitanja o namazu")*** i učiniti što je potrebno da ga spasi, jer spasiti dijete od povrede obaveza je koja se neće ostvariti ako se nastavi namaz, a namaz je moguće obaviti nakon što se spasi dijete. Na dozvolu kretanja u namazu ili njegovog prekidanja kada za tim postoji stvarna potreba ukazuju i riječi Poslanika, sallallahu alejhi ve sellem: “Ubijajte dvije crne životinje, zmiju i škorpiju, kada ste u namazu.” (Ebu Davud, br. 921, ***[hadis](https://pitajucene.com/search/Hadis/questions/ "Pretraži pitanja o hadisima")*** je sahih po ocjeni šejha Albanija)


Poznati ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** hanefijskog mezheba Ibn Abidin, rahimehullah, kazao je: “Kada klanjač čuje nekoga da doziva u pomoć, makar se pozivom ne obraćao direktno njemu, ili se radilo o strancu, pa i ako ne zna šta ga je snašlo, ili zna a u mogućnosti je da mu pomogne, prekinut će namaz, bez obzira radilo se o farzu ili o nekom drugom namazu.” (*Hašijetu Ibni Abidin*, 2/51) Ako je moguće otkloniti opasnost jednostavnim pokretima bez okretanja od Kible, nema potrebe za prekidanjem namaza, nego će se učiniti što je potrebno da se otkloni opasnost, nakon čega će se namaz nastaviti. Ako su pak neophodni veći pokreti, onda će se prekinuti namaz te nakon otklanjanja opasnosti ponovo klanjati. Namaz se prekida samim nijetom prekidanja namaza i ne predaje se selam, jer vrijeme predaje selama jeste nakon što se upotpuni namaz, i nije poznat dokaz koji upućuje na propisanost selama prilikom prekidanja namaza. Uzvišeni Allah najbolje zna!


Odgovorio: **Dr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")*****


Preuzeto sa stranice minber.ba


